als_Latn dik_Latn sag_Latn
Pasi kryesoi me meritë gjithë sezonin në Kategorinë e Parë, Kamza ngjitet në Superiore. Ekipi i drejtuar nga Ramadan Ndreu ka barazuar 1-1 në ndeshjen e fundit kundër Besëlidhjes, rezultat ky që i mjaftoi për t’u rikthyer në elitën e futbollit shqiptar pas plot 6 vitesh pritje nga hera e fundit.
Ndeshja e luajtur në Kamëz mes dy ekipeve rivale ishte mjaft e luftuar, teksa të dy golat u shënuan në pjesën e parë duke treguar se sa e fortë dhe me tension ishte, por edhe spektakolare. Ishte Mehmeti që në minutën e 20’ kaloi Kamzën në avantazh falë një goli të bukur, duke bërë që të kalonin në entuziazëm te gjithë tifozët në stadium. U duk se me këtë gol do të mbyllej gjithçka, por nuk ndodhi ashtu.
Në minutën e 45’ të ndeshjes ishte Kamara që do të barazonte shifrat, duke rihapur gjithçka në një ndeshje finale për të dy skuadrat. Megjithatë, deri në fund rezultati nuk do të ndryshonte dhe Kamza administroi mjaft mirë ndeshjen. Skuadra e drejtuar nga Ndreu në fund kishte të gjithë të drejtën për të festuar, teksa sezonin e ardhshëm do të jetë mes më të mirë e të futbollit shqiptar.
Ndërkohë, Besëlidhja duhet të presë ende për t’u ngjitur në Superiore pasi ka disa vite që i shkoj shumë afër, por nuk arrin dot të ngjitet.
als_Latn als_Latn als_Latn als_Latn